कुशीनगर , 9 जनवरी. विधानसभा तमकुही क्षेत्र में गंडक नहर के सिद्ध पुरा एस्केप के अत्यधिक पानी छोड़े जाने से ख़राब हुई गन्ने और गेंहू की फसल का सर्वे सिंचाई विभाग के अभियंताओं ने शुरू कर दिया है. किसानों और क्षेत्रीय विधायक द्वारा आन्दोलन की चेतावनी से दबाव में आये सिंचाई विभाग के अधिशासी अभियन्ता उपेन्द्र कुमार, सहायक अभियन्ता शमशाद खान, जेई राजेंद्र प्रसाद, रोहित कुमार व विभागीय कर्मचारी प्रभावित स्थान पर पहुँचे और स्थिति का जायजा लिया.